Perseus punika garwanipun Andromeda lan kalebet legénda saking Mikene lan Dinasti Perseid. Perseus punika pahlawan Yunani kapisan ingkang saged ngalahaken manéka monster ingkang dipunkintun déning déwa-déwa Olimpus. Perseus punika ugi pahlawan Yunani ingkang saged matèni Gorgon, Medusa , lan ngrebut Andromeda kanthi nylametaken saking monster segara ingkang dipunkintun déning Poseidon sang Déwa Laut, nalika Andromeda dados kurban persembahan déning ibunipun Ratu Kassiopeia.